L 317/36 Jurnalul Oficial al Uniunii Europene 5.12.2007 REGULAMENTUL (CE) NR. 1423/2007 AL COMISIEI din 4 decembrie 2007 de modificare a Regulamentului (CE) nr. 1291/2000 de stabilire a normelor comune de aplicare a regimului de licențe de import şi export şi de certificate de fixare în avans pentru produsele agricole COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (!), în special articolul 9 alineatul (2), precum şi articolele corespunzătoare ale altor regulamente privind organizarea comună a pieţelor în sectorul produselor agricole, întrucât: (1) Articolul 19 din Regulamentul (CE) nr. 1291/2000 al Comisiei () prevede posibilitatea eliberării de licenţe şi certificate electronice de import și export. (2)  Experiența a arătat că, pentru a mări eficiența opera- țiunilor de import și export, dispozițiile articolului 25 pot fi îmbunătățite pentru a preciza faptul că licenţele şi certificatele pot fi păstrate și administrate sub formă electronică de către autoritatea competentă din statul membru, în loc să fie eliberate importatorului sau expor- tatorului, și, pe de altă parte, atunci când datele privind exporturile au fost introduse și transmise pe cale elec- tronică autorității emitente, înscrisele pe licență sau certi- ficatul electronic de export și andosarea se pot efectua, de asemenea, pe cale electronică. (3) Prin urmare, Regulamentul (CE) nr. 1291/2000 ar trebui modificat în consecință. (4)  Măsurile prevăzute în prezentul regulament sunt conforme cu avizul tuturor comitetelor de gestionare vizate, ADOPTĂ PREZENTUL REGULAMENT: Articolul 1 Articolul 25 din Regulamentul (CE) nr. 1291/2000 se modifică după cum urmează: () JO L270, 21.10.20083, p. 78. Regulament modificat ultima dată prin Regulamentul (CE) nr. 735/2007 (O L 169, 29.6.2007, p. 6). () JO L 152, 24.6.2000, p. 1. Regulament modificat ultima dată prin Regulamentul (CE) nr. 1913/2006 (JO L 365, 21.12.2006, p. 52). (a) alineatul (1) se înlocuieşte cu următorul text: „(1) Sub rezerva articolului 24, un stat membru poate permite ca licența sau certificatul să fie: (a) depus la organismul emitent sau la autoritatea respon- sabilă pentru plata restituirii; (b) păstrat în baza de date a organismului emitent sau a autorității responsabile pentru plata restituirii.”; (b) alineatul (3) se înlocuieşte cu următorul text: „(3) Statul membru desemnează autoritatea care urmează să facă înscrisul pe certificat și să andoseze certificatul. Cu toate acestea, atribuirea, validarea și andosarea licenţei sau a certificatului se consideră a fi fost efectuate în cazul în care: (aj) s-a elaborat pe calculator documentul care detaliază cantitățile exportate, acest document trebuie anexat licenţei sau certificatului şi clasat împreună cu acesta; (b) cantitățile exportate au fost introduse într-o bază de date electronică oficială a statului membru vizat și există o legătură între această informație şi certificatul electronic. Statele membre pot decide să arhiveze această informație utilizând versiunile tipărite ale documentelor electronice. Data înscrisului trebuie considerată a fi data acceptării decla- rației menționate la articolul 24 alineatul (1).” Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.